strabo.geographica 15.1.24
τοῦτο δʼ οἱ μὲν περὶ Ἀριστόβουλον οὐκ ἂν συγχωροῖεν οἱ φάσκοντες μὴ ὕεσθαι τὰ πεδία . Ὀνησικρίτῳ δὲ δοκεῖ τόδε τὸ ὕδωρ αἴτιον εἶναι τῶν ἐν τοῖς ζῴοις ἰδιωμάτων , καὶ φέρει σημεῖον τὸ καὶ τὰς χρόας τῶν πινόντων βοσκημάτων ξενικῶν ἀλλάττεσθαι πρὸς τὸ ἐπιχώριον . τοῦτο μὲν οὖν εὖ , οὐκέτι δὲ καὶ τοῦ μέλανας εἶναι καὶ οὐλότριχας τοὺς Αἰθίοπας ἐν ψιλοῖς τοῖς ὕδασι τὴν αἰτίαν τιθέναι , μέμφεσθαι δὲ τὸν Θεοδέκτην εἰς αὐτὸν τὸν ἥλιον ἀναφέροντα τὸ αἴτιον , ὅς φησιν οὕτως οἷς ἀγχιτέρμων ἥλιος διφρηλατῶν σκοτεινὸν ἄνθος ἐξέχρωσε λιγνύος εἰς σώματʼ ἀνδρῶν , καὶ συνέστρεψεν κόμας μορφαῖς ἀναυξήτοισι συντήξας πυρός . ἔχοι δʼ ἄν τινα λόγον · φησὶ γὰρ μήτε ἐγγυτέρω τοῖς Αἰθίοψιν εἶναι τὸν ἥλιον ἢ τοῖς ἄλλοις , ἀλλὰ μᾶλλον κατὰ κάθετον εἶναι , καὶ διὰ τοῦτο ἐπικαίεσθαι πλέον , ὥστʼ οὐκ εὖ λέγεσθαι ἀγχιτέρμονα αὐτοῖς τὸν ἥλιον ἴσον πάντων διέχοντα · μήτε τὸ θάλπος εἶναι τοῦ τοιούτου πάθους αἴτιον · μηδὲ γὰρ τοῖς ἐν γαστρί , ὧν οὐχ ἅπτεται ἥλιος . βελτίους δὲ οἱ τὸν ἥλιον αἰτιώμενοι καὶ τὴν ἐξ αὐτοῦ ἐπίκαυσιν κατʼ ἐπίλειψιν σφοδρὰν τῆς ἐπιπολῆς ἰκμάδος · καθʼ ὃ καὶ τοὺς Ἰνδοὺς μὴ οὐλοτριχεῖν φαμεν , μηδʼ οὕτως ἀπεφεισμένως ἐπικεκαῦσθαι τὴν χρόαν , ὅτι ὑγροῦ κοινωνοῦσιν ἀέρος . ἐν δὲ τῇ γαστρὶ ἤδη κατὰ σπερματικὴν διάδοσιν τοιαῦτα γίνεται οἷα τὰ γεννῶντα · καὶ γὰρ πάθη συγγενικὰ οὕτω λέγεται καὶ ἄλλαι ὁμοιότητες . καὶ τὸ πάντων δʼ ἴσον ἀπέχειν τὸν ἥλιον πρὸς αἴσθησιν λέγεται , οὐ πρὸς λόγον · καὶ πρὸς αἴσθησιν , οὐχ ὡς ἔτυχεν ἀλλʼ ὥς φαμεν σημείου λόγον ἔχειν τὴν γῆν πρὸς τὴν τοῦ ἡλίου σφαῖραν · ἐπεὶ πρός γε τὴν τοιαύτην αἴσθησιν καθʼ ἣν θάλπους ἀντιλαμβανόμεθα , ἐγγύθεν μὲν μᾶλλον πόρρωθεν δὲ ἧττον , οὐκ ἴσον · οὕτω δʼ ἀγχιτέρμων ὁ ἥλιος λέγεται τοῖς Αἰθίοψιν , οὐχ ὡς Ὀνησικρίτῳ δέδοκται .
Lemmas: οὗτος δέ ὁ μέν περί Ἀριστόβουλος οὐ ἄν συγχωρέω ὁ φάσκω μή ὕω ὁ πεδίον . Ὀνησίκριτος δέ δοκέω ὅδε ὁ ὕδωρ αἴτιος εἰμί ὁ ἐν ὁ ζῷον ἰδίωμα , καί φέρω σημεῖον ὁ καί ὁ χροιά ὁ πίνω βόσκημα ξενικός ἀλλάσσω πρός ὁ ἐπιχώριος . οὗτος μέν οὖν εὖ , οὐκέτι δέ καί ὁ μέλας εἰμί καί οὐλόθριξ ὁ Αἰθίοψ ἐν ψιλός ὁ ὕδωρ ὁ αἰτία τίθημι , μέμφομαι δέ ὁ Θεοδέκτης εἰς αὐτός ὁ ἥλιος ἀναφέρω ὁ αἴτιος , ὅς φημί οὕτως ὅς ἀγχιτέρμων ἥλιος διφρηλάτης σκοτεινός ἄνθος ἐκχρώζω λιγνύς εἰς σῶμα ἀνήρ , καί συστρέφω κόμη μορφή ἀναύξητος συντήκω πῦρ . ἔχω δέ ἄν τις λόγος · φημί γάρ μήτε ἐγγύς ὁ Αἰθίοψ εἰμί ὁ ἥλιος ἤ ὁ ἄλλος , ἀλλά μάλα κατά κάθετος εἰμί , καί διά οὗτος ἐπικαίω πολύς , ὥστε οὐ εὖ λέγω ἀγχιτέρμων αὐτός ὁ ἥλιος ἴσος πᾶς διέχω · μήτε ὁ θάλπος εἰμί ὁ τοιοῦτος πάθος αἴτιος · μηδέ γάρ ὁ ἐν γαστήρ , ὅς οὐ ἅπτω ἥλιος . ἀγαθός δέ ὁ ὁ ἥλιος αἰτιάομαι καί ὁ ἐκ αὐτός ἐπίκαυσις κατά ἐπίλειψις σφοδρός ὁ ἐπιπολή ἰκμάς · κατά ὅς καί ὁ Ἰνδός μή οὐλοτριχέω φημί , μηδέ οὕτως ἀπεφεισμένως ἐπικαίω ὁ χροιά , ὅτι ὑγρός κοινωνέω ἀήρ . ἐν δέ ὁ γαστήρ ἤδη κατά σπερματικός διάδοσις τοιοῦτος γίγνομαι οἷος ὁ γεννάω · καί γάρ πάθος συγγενικός οὕτως λέγω καί ἄλλος ὁμοιότης . καί ὁ πᾶς δέ ἴσος ἀπέχω ὁ ἥλιος πρός αἴσθησις λέγω , οὐ πρός λόγος · καί πρός αἴσθησις , οὐ ὡς τυγχάνω ἀλλά ὡς φημί σημεῖον λόγος ἔχω ὁ γῆ πρός ὁ ὁ ἥλιος σφαῖρα · ἐπεί πρός γε ὁ τοιοῦτος αἴσθησις κατά ὅς θάλπος ἀντιλαμβάνω , ἐγγύθεν μέν μάλα πρόσωθεν δέ ἥσσων , οὐ ἴσος · οὕτως δέ ἀγχιτέρμων ὁ ἥλιος λέγω ὁ Αἰθίοψ , οὐ ὡς Ὀνησίκριτος δοκέω .